IS DIT NET VRIENDSKAP OF IS DAAR DALK ‘N PISTOOL TEEN DIE KOP?
Gepubliseer op 03 Februarie 2016 | Geskryf deur Danie Varkevisser | | Trefslae: 717
Hierdie berig in Times Live wat bevestig dat die Guptas iewers ‘n hefboom hou wat getrek kan word wanneer tenders en kontrakte om geld te maak tersake is, dui duidelik op die moraliteit van die regime se staatsinstellings.
Die steen uit die muur roep en die balk uit die timmerasie gee hom antwoord! ‘n Mens staan verwonderd dat die wêreldgeesdrywers wat die fondasie vir hierdie toestand gelê het, nie die noodkrete van die steen in hulle opgerigte muur van onreg kon voorsien nie. Dit skyn dat selfs noudat die steen se gille luid en dawerend oor Suid Afrika se vlaktes trek en deur die kranse ge-ego word, nie deur hulle gehoor word, of liewer gehoor wil word nie! Volgens hulle volgehoue uitsprake is hierdie oorverdowende krete beter as die sagte stilte van wet en orde, van reg en geregtigheid waarin Suid Afrika deur die Afrikanervolk opgebou is met God’s gebooie as riglyn.
Wat ‘n “wonderlike” getuienis vir de Klerk wat steeds met behulp van die Afrikanervyandige Media24, gister pleit dat Leiers nie rassisme moet aanvuur nie, skryf Maryna Lamprecht. Rassisme het nie aanstigters nodig om te manifesteer nie! Rassisme is die natuurlike uitvloeisel van die beginsel van rasseverskeidenheid. Tenspyte van wetgewing en strafmaatreëls kan die normale en natuurlike verskynsel van onversoenbare kultuurverskille nie bedwing word nie, bloot omdat yster en klei nie kán meng nie!